open-index/open-wikipedia-markdown huggingface dataset:
இரண்டாம் சீன-சப்பானியப் போர்

**இரண்டாம் சீன-சப்பானியப் போர்** (*Second Sino-Japanese War*, சூலை 7, 1937&nbsp;– செப்டம்பர் 9, 1945) என்பது சீனக் குடியரசுக்கும் சப்பானியப் பேரரசுக்கும் இடையில் இடம்பெற்ற போரைக் குறிக்கும். சூலை 1937ல், சப்பான், மார்கோ போலோ பாலம் சம்பவம் நடந்த பிறகு, சீனாவின் முந்தைய தலை நகரான பெய்ஜிங்கை கைப்பற்றியது.இந்நிலையில் 1937-இல் சியாங்கே ஷேக் கம்யூனிஸ்டுகளுடன் இணைந்து ஐக்கிய கூட்டமைப்பை உருவாக்கினார். இந்த சம்பவம் சப்பான் முழுமையான சீன ஆக்கிரமிப்பு நடவடிக்கை எடுக்க வித்திட்டது. இந்த நேரத்தில் விரைவாக செயல்பட்ட சோவியத் ஒன்றியம், சீனாவுக்கு தளவாடங்கள் வழங்கி உதவி செய்ய ஒப்பந்தம் செய்து கொண்டது. இதன் மூலம் சீன - செருமனி ஒத்துழைப்பு (1911 - 1941) முடிவுக்கு வந்தது. சீனப் போர்ப்படை தளபதி சங் கை செக் ஷாங்காய் நகரத்தை பாதுகாக்க ஜெர்மனியால் பயிற்றுவிக்கப்பட்ட தனது சிறந்த படைபிரிவை பயன்படுத்தியும் மூன்று மாதங்களுக்கு பிறகு ஷாங்காய் நகரம் ஜப்பானியர்கள் வசம் வீழ்ந்தது. ஜப்பானிய படைகள் சீனப்படைகளை பின்தள்ளி முன்னேறி டிசம்பர் 1937ல் தலைநகர் நாஞ்சிங்கை கைப்பற்றின. இதன்பின் நடந்த நாஞ்சிங் படுகொலை சம்பவத்தில் பல்லாயிரக்கணக்கான பொதுமக்களும் சரணடைந்த சீன வீரர்களும் கொல்லப்பட்டனர். பல்லாயிரக்கணக்கான சீனப்பெண்கள் ஜப்பானிய ராணுவ வீரர்களால் கற்பழிக்கப்பட்டனர்.

ஜூன் 1938ல், சீன படைகள் ஜப்பானிய படைகளின் முன்னேற்றத்தை தடுக்க மஞ்சள் ஆற்றில் வெள்ளப்பெருக்கு ஏற்படுத்தின. இதன் மூலம் சீனப்படையினருக்கு வுஹன் (Wuhan) நகரத்தில் தற்காப்பு முயற்சிகள் எடுக்க சிறிது நேரம் கிடைத்தது. ஆனாலும் வுஹன் நகரம் அக்டோபர் மாதத்தில் ஜப்பானிய படையினரிடம் வீழ்ந்தது. ஜப்பானியர்கள் எதிர்பார்த்தது போல் இந்த வெற்றிகளால் சீனர்களின் எதிர்ப்பை முறியடிக்க முடியவில்லை. சீன அரசாங்கம் தனது இருப்பிடத்தை நாட்டின் உட்பகுதிக்கு மாற்றி அங்கிருந்து போரை தொடர்ந்தது.

## பின்னணி

### முதலாவது சீன-சப்பானியப் போர்

இரண்டாம் சீன-சப்பானியப் போரின் தோற்றம் 1894–95 ஆம் ஆண்டுகளில் இடம்பெற்ற முதலாவது சீன-சப்பானியப் போரில் இருந்து ஏற்பட்டது. முதலாவது சீன-சப்பானியப் போரில் சிங் அரசமரபின் கீழ் இருந்த சீனா, சப்பானால் தோற்கடிக்கப்பட்டது. சிங் அரசமரபு உள்நாட்டு எழுச்சிகள் மற்றும் வெளிநாட்டு ஏகாதிபத்தியம் என்பவற்றின் காரணமாக வீழ்ச்சியின் விளிம்பில் காணப்பட்ட அதேவேளை சப்பான் நவீனமயமாக்கம் போன்ற பயனுள்ள நடவடிக்கைகளை மேற்கொண்டு ஒருபாரிய சக்தியாக உருவெடுத்தது.

### சீனக் குடியரசு

சிங்காய் புரட்சியின் மூலம் சிங் அரசமரபின் ஆட்சி கவிழ்க்கப்பட்டு, சீனக் குடியரசானது 1912 ஆம் ஆண்டு நிறுவப்பட்டது. இருந்தபோதிலும், மத்திய அதிகாரம் சிதைவுற்றதுடன் குடியரசு அதிகாரம் பிராந்திய யுத்தப் பிரபுக்களினது என்று உள்ளானது. நாட்டை ஒன்றிணைத்தலும் ஏகாதிபத்தியத்தை முறியடித்தலும் மிகவும் தொலைவான வாய்ப்புடையனவாக இருந்தன. சில பிராந்திய யுத்தப் பிரபுக்கள் ஏனைய பிராந்திய யுத்தப் பிரபுக்களை வெளியேற்றும் நோக்குடன் பல்வேறு வெளிநாட்டு சக்திகளுடன் தாம் கூட்டுச்சேர்ந்துகொண்டனர். உதாரணமாக, மஞ்சூரியாவின் பிராந்திய யுத்தப் பிரபுவாகிய சாங் சுவோலின், இராணுவ மற்றும் பொருளாதார உதவியைப் பெறும் பொருட்டு, சப்பானியர்களுடன் வெளிப்படையாக ஒத்துழைத்தார்.

### இருபத்தொரு கோரிக்கைகள்

1915 ஆம் ஆண்டு, சீனாவிடம் இருந்து அரசியல் மற்றும் வர்த்தக உரிமைகளை மேலும் பறிக்கும் பொருட்டு இருபத்தொரு கோரிக்கைகளைச் சப்பான் வெளியிட்டது.

## மேற்கோள்கள்

பகுப்பு:சீன வரலாறு
பகுப்பு:சப்பானிய வரலாறு
பகுப்பு:சப்பானிய இராணுவ வரலாறு
பகுப்பு:மேற்கோள் வழு-ref குறிச்சொல்லுக்கு உரையில்லாதவை
அகிலேஷ் யாதவ்

**அகிலேஷ் யாதவ் ** (Akhilesh Yadav, இந்தி: **अखिलेश यादव**) (பிறப்பு 1 சூலை 1973), ஓர் இந்திய அரசியல்வாதியும் உத்திரப் பிரதேசத்தின் கர்ஹாலின் சட்டமன்ற தொகுதியிலிருந்து தேர்ந்தெடுக்கப்பட்டுள்ள சட்டமன்ற உறுப்பினரும் ஆவார். சமாஜ்வாதி கட்சியின் தலைவர் முலாயம் சிங் யாதவின் மகனுமாவார்.

2000ஆம் ஆண்டில் முதன்முறையாக கனுஜ் மக்களவைத்தொகுதியிலிருந்து நாடாளுமன்றத்தின் மக்களவைக்கு உறுப்பினராகத் தேர்ந்தெடுக்கப்பட்டார். இதே தொகுதியில் மீண்டும் 2004ஆம் ஆண்டிலும் 2009ஆம் ஆண்டிலும் போட்டியிட்டு வெற்றி பெற்றுள்ளார்..

2012ஆம் ஆண்டில் நடந்த உத்தரப் பிரதேச சட்டப்பேரவைத் தேர்தல்களில் கட்சிப் பரப்புரைகளில் முன்னணியில் இருந்து தனது கட்சி ஆட்சியைப் பற்றிட துணை புரிந்துள்ளார்..

மைசூர்ப் பல்கலைக்கழகத்தில் பொறியியல் இளநிலைப் பட்டத்தையும் சூழலியல் பொறியியலில் சிட்னி பல்கலைக்கழகத்திலிருந்து முதுநிலைப் பட்டத்தையும் பெற்றுள்ளார்.

## 2012 உ. பி. சட்டப்பேரவை தேர்தல்கள்
2012ஆம் ஆண்டு உத்தரப் பிரதேசத் தேர்தல்களில் இவரது பரப்புரை தனித்தன்மையுடையதாக இருந்தது. ஈராழி மிதிவண்டியில் தேர்தல் சுற்றுப்பயணம் மேற்கொண்டதும் தனது குழுவில் தகவல்தொடர்பு தொழில்முறை வல்லுனரையும் வானொலித் தொகுப்பாளரையும் கொண்டிருந்ததும் இவரது ஆளுமையும் சமாஜ்வாதி கட்சி சட்டப்பேரவையின் 403 இடங்களில் 224 இடங்களைப் பிடிக்கக் காரணமாக அமைந்தது. தனிப்பெரும் கட்சியாக ஆட்சி அமைக்கக் காரணமாக அமைந்ததால் அகிலேஷ் தனது 38ஆவது அகவையில் *உத்தரப் பிரதேசத்தின் மிக இளமையான முதலமைச்சராக* பொறுப்பேற்கத் தேர்ந்தெடுக்கப்பட்டுள்ளார்.

## வகித்தப் பதவிகள்
அகிலேசு யாதவ் உத்தரப்பிரதேச சட்டமன்ற உறுப்பினராக ஒரு முறையும் இந்திய மக்களவை உறுப்பினராக ஐந்து முறையும் தேர்ந்தெடுக்கப்பட்டுள்ளார்.

## நீக்கம்
இவரை 2016 ஆம் ஆண்டு திசம்பர் மாதம் 29ஆம் திகதி சமாஜ்வாதி கட்சியின் தலைவரும் இவரின் அப்பாவுமான முலாயம் சிங் யாதவ் கட்சியின் அடிப்படை உறுப்பினர் பதவியிலிருந்து ஆறு ஆண்டுகளுக்கு நீக்கினார். இதன் எதிரொலியாக சமாஜ்வாதி கட்சியின் தலைவர் பதவியை தானே எடுத்துக்கொண்டதாக 
மாநாடு நடத்தி அறிவித்து, முலாயம் சிங் இனிமேல் கட்சி ஆலோசகராக இருப்பர் என்று தெரிவித்தார்.

## மேற்கோள்கள்

## வெளி இணைப்புகள்
* சமாஜ்வாதி கட்சியின் அலுவல்முறை வலைத்தளம்
*அகிலேசு யாதவின் வலைத்தளம் 

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:உத்தரப் பிரதேச முதலமைச்சர்கள்
பகுப்பு:13வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
மண்டையோடு பஞ்சம்

**மண்டையோடு பஞ்சம்** (*Doji bara famine / Skull famine*) 1791-92 காலகட்டத்தில் இந்தியத் துணைக்கண்டத்தைத் தாக்கிய ஒரு பெரும் பஞ்சம். 1789-95 காலகட்டத்தில் நிகழ்ந்த எல் நீனோ பருவநிலை மாற்றத்தால் இப்பஞ்சம் ஏற்பட்டது. 

1789 தொடங்கி தொடர்ச்சியாக நான்கு ஆண்டுகள் தென்மேற்குப் பருவமழை பொய்த்ததால் இப்பஞ்சம் இந்தியத் துணைக்கண்டப் பகுதிகளைக் கடுமையாகப் பாதித்தது. குறிப்பாக இந்திய ஆட்சியாளர்களின் கட்டுப்பாட்டில் இருந்த ஐதராபாத், தெற்கு மராட்டிய இராச்சியம், தக்காணம், குஜராத், மேர்வார் ஆகிய பகுதிகள் கடுமையாக பாதிக்கப்பட்டன. பிரித்தானிய கிழக்கிந்திய நிறுவனத்தின் ஆட்சிக்குட்பட்ட சென்னை மாகாணம் போன்ற பகுதிகளில் பஞ்சத்தின் கடுமை சற்று மிதமாக இருந்தது. அவற்றிலும் வடக்கு சர்க்கார் போன்ற மாவட்டங்களில் மொத்த மக்கள் தொகையில் பாதிக்கும் மேற்பட்டவர்கள் பஞ்சத்தினால் மடிந்தனர். சாலையோரங்களிலும், வயல்களிலும் மாண்டவர்களின் மண்டையோடுகளும் எலும்புகளும் புதைக்க ஆளின்றி வெயிலில் காய்ந்து கொண்டிருந்ததால் இப்பஞ்சத்துக்கு “மண்டையோடு பஞ்சம்” என்ற பெயர் ஏற்பட்டது. பஞ்சம் தாக்கப்பட்ட பல பகுதிகள் பெருமளவில் மக்கள் மாண்டதாலும், எஞ்சியவர்கள் புலம் பெயர்ந்ததாலும், மக்கள் வாழா வெற்றிடங்கள் ஆகின. 1789-92 காலகட்டத்தில் பட்டினியாலும் தொற்று நோய்களாலும் ஒரு கோடியே பத்து லட்சம் பேர் மாண்டிருக்கலாம் என ஒரு கணிப்பு கூறுகிறது. 

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## குறிப்புகள்

## மேற்கோள்கள்

*
*
*
*
*
*
*
*
*

பகுப்பு:பிரித்தானிய இந்தியாவில் பஞ்சம்
பகுப்பு:1791 நிகழ்வுகள்
பகுப்பு:1792 நிகழ்வுகள்
பகுப்பு:மகாராட்டிர வரலாறு
எடை இழப்பு

**எடை இழப்பு ** (Weight loss), மருத்துவம், உடல்நலம் அல்லது உடல் நலத்தகுதி போன்ற துறைகள் சார்பில், மொத்த உடல் திண்மையில் ஏற்படும் இழப்பாகும். இது நீர்ம இழப்பினாலோ உடல் கொழுப்பு இழப்பினாலோ கொழுப்பிழையம் அல்லது எலும்புக் கனிமச் சேமிப்புகள், தசைத்திசுக்கள் மற்றும் பிற இழையங்களின் இழப்பினாலோ ஏற்படலாம். இந்த இழப்பு உள்ளிருக்கும் நோய் காரணமாக அறியாமலே ஏற்படலாம்; அல்லது தனது உடற் பருமனைக் குறைக்க மேற்கொள்ளும் முயற்சிகளால் ளள
தெரிந்தும் ஏற்படலாம்.

## தெரியாமல் ஏற்படும் எடை இழப்பு
புற்றுநோய், எய்ட்சு போன்ற மிகத் தீவிரமான நோய்கள் உட்பட பல நோய்களாலும் நிலைகளாலும் எடை இழப்பு ஒருவருக்குத் தெரியாமலே ஏற்படலாம்.

முதலாம் வகை நீரிழிவு நோய் சிகிட்சையில் சரியாக கையாளப்படவிட்டால் குருதியோட்டத்தில் கூடுதலான சர்க்கரைச்சத்தும் குறைவான இன்சுலினும் இருக்கும். இது டிரைகிளிசரைடுகளை கொழுப்பிழையங்களிலிருந்து வெளியேற்றவும் தசைத்திசுக்களில் உள்ள அமினோ அமிலங்களை உடைக்கவும் தூண்டுகிறது. இதனால் கொழுப்பும் தசைத்திசுக்களும் ஒரே நேரத்தில் குறைய உடல் எடையில் கணிசமான இழப்பு ஏற்படுகிறது. மேலும் கொழுப்பு, தசைத்திசுக்களின் இழப்பன்றி நீரிழிவு நோய், சில மருந்துகள், சரியாக நீர்த்த உணவு அருந்தாமை போன்ற காரணங்களால் நீர்ம இழப்பும் ஏற்படுகிறது. இத்தகைய கொழுப்பு, தசைத்திசுக்களுடன் கூடிய நீர்ம இழப்பு *கெகேக்சியா* எனப்படும் உயிர்கொல்லி நோய்க்கு வழி வகுக்கலாம்.

எச்.ஐ.வி போன்ற கிருமித்தொற்றுகள் வளர்சிதைமாற்றத்தை மாற்றி எடை இழப்பிற்கு காரணமாகின்றன.

அதிதைராய்டியம் போன்ற இயக்குநீர்களின் குறைபாடுகளினாலும் எடை இழப்பு ஏற்படலாம்

எடையைக் குறைக்க உதவும் மாத்திரைகள் மற்றும் டேப்லெட்டைப் பயன்படுத்த பெரும்பாலான மக்கள் முயற்சி செய்கிறார்கள், ஆனால் கடுமையான பக்க விளைவுகளை ஏற்படுத்தும்

ஒருவருக்கு கடந்த மாதத்தில் 5%க்கும் கூடுதலான எடை இழப்பும் கடந்த ஆறு மாதங்களில் 10% எடை இழப்பும் கவலை அளிக்கும் நிலைகளைக் குறிக்கும் எல்லை மதிப்புகளாகும்.

## மேற்கோள்கள்

## வெளி இணைப்புகள்

*  எடை-இழப்பு விளம்பரங்கள்: தற்போதைய போக்குகளின் அலசல் . ஐக்கிய அமெரிக்க கூட்டரசு வணிக ஆணையம் (செப்டம்பர் 2002)
* பாதுகாப்பாக எடை இழத்தல் ஐக்கிய அமெரிக்க உணவு மற்றும் மருந்து நிர்வாகம்
* எடை-கட்டுப்பாடு தகவல் பிணையம்  ஐக்கிய அமெரிக்க உடல்நலக் கழகம்
*  "Eat Like Our Ancestors". An Interview with Harvard’s Deirdre Barrett  *US News and World Report*, சூன் 29, 2007

பகுப்பு:உடல்நலம்
ஐயவி

thumb|மஞ்சள் நிறக் கடுகு
thumb|மஞ்சள் கடுகுப் பூ
**ஐயவி** என்பது கடுகின் வகைகளில் வெண்சிறுகடுகு ஆகும். 
கருங்கடுகு (black mustard) (Brassica nigra), கேழ்க்கடுகு (brown Indian mustard) (B. juncea), and வெண்சிறு கடுகு (white mustard) (B. hirta/Sinapis alba). போன்றவை கடுகின் வகைகள்.

கேழ்க்கடுகு (பழுப்புநிறக் கடுகு) இக்காலத்தில் தாளிக்கப் பயன்படுகிறது. 
வெண்சிறுகடுகு பழங்காலத்தில் பயன்படுத்தப்பட்ட பாங்கைச் சங்கநூல்கள் தெரிவிக்கின்றன. 

## ஐயவிப் பயிர்
:ஐயவி குறிஞ்சிநிலப் பயிர்களில் ஒன்று.
:ஐயவி போல ஞாழல் மலர் பூக்கும்.
### ஐயவி எண்ணெய்
எள் தரும் (நல்)எண்ணெய் போன்று ஐயவி எண்ணெய் தரும் வித்து.
* குழந்தை பெற்ற தாயை ஐயவி பூசி நீராட்டுவர்.
* முழந்தையின் தலை முச்சியில் ஐயவி அப்புவர்  
* குழந்தை பெற்ற தாய்க்கு ஐயவிப் புகை காட்டுவர்.
* இழவு வீட்டில் ஐயவி சிதறுவர். 
* முருகாற்றுப்படுக்கும் வீட்டு விழாவில் முருகாற்றுப்படுக்கும் பெண்ணின் மேல் எண்ணெயோடு கூடிய ஐயவியைத் தடவுவர்.
* போரின்போது சமாதான அடையாளமாக ஐயவி புகைப்பர். 
* தவம் செய்வோர் ஐயவிப் புகையைக் கைவிட்டது போலக் காதலன் தன்னைக் கைவிட்டான் என்கிறாள் ஒரு தலைவி.
* அரண்மனை மதில் கதவு எளிதாகச் சுழல ஐயவி எண்ணெய் அப்பியிருந்தனர்.

## ஐயவித் தாழ்மரம்
* கோட்டைக் கதவை மூடித் தாழ்பாள் போடும் மரத்தை ஐயவி என்றனர். எண்ணெய் தரும் ஐயவியிலிருந்து இதனை வேறுபடுத்திக் காடப் ‘பூணா-ஐயவி’ எனத் தெளிவாக்கம் தந்தனர். 
* இந்த ஐயவித் தாழ்மரத்தைத் திறக்க வில்விசைப் பொறி அமைத்திருந்தனர்.

## ஆரல்மீன் முட்டை
:ஆரல்மீன் முட்டையையும் ஐயவி என்றனர். (இதனை அக்காலத்தில் எண்ணெய் எடுக்கப்பட்ட மீன் எனலாம்) கொக்குக் குஞ்சுகள் ஆரல் ஈன்ற ஐயவி முட்டையையும், இறால் ஈன்ற பிள்ளைகளையும் இரையாக உண்ணும்.

## இவற்றையும் பார்க்க
:சங்ககால மலர்கள்

## அடிக்குறிப்பு

பகுப்பு:சங்க கால மலர்கள்
கூகுள் பிளே

**கூகுள்பிளே** (*Google Play*) என்பது இலக்கமுறை தகவல்களை வழங்கும் ஒரு சேவையாகும். இது கூகிள் நிறுவனத்தால் வழங்கப்படுகிறது. இது ஆன்டிராய்டு பயன்பாடுகள், இசைக்கோப்புகள், புத்தகங்கள், திரைப்படங்கள், விளையாட்டுகள் போன்றவற்றை கொண்ட ஓர் இணையக் கடை ஆகும். மார்ச் 2012ல் கூகுள் தனது ஆன்டிராய்டு அங்காடியையும், இசைச் சேவையையும் இணைத்து கூகுள்பிளேவை ஆரம்பித்தது. 2017 ஆம் ஆண்டு புள்ளிவிவரப்படி, இத்தளத்தில் 35 இலட்சம் பதிவிறக்கங்கள் நடந்துள்ளன.

## மேற்கோள்கள்

பகுப்பு:வலைத்தளங்கள்
பகுப்பு:நகர்பேசி மென்பொருட்கள்
பகுப்பு:ஆண்ட்ராய்டு
பகுப்பு:ஆண்ட்ராய்டு மென்பொருட்கள்
ஆலங்கட்டி மழை

thumb|right|275px|ஒருமைய வளையங்களாக பெரிய ஆலங்கட்டி
right|thumb|210px|right|பல்வேறு அளவுகளில் ஆலங்கட்டிகள்
right|thumb|210px|right|ஆலங்கட்டிகள்
**ஆலங்கட்டி மழை ** (*hail*) வானத்திலிருந்து விழும் திடநிலைப் பொழிவாகும். பந்துகளாகவோ ஒழுங்கற்ற உருண்டைகளாகவோ உள்ள பனிக்கட்டிகளான இவற்றை **ஆலங்கட்டி** என்கிறோம். இவை  5 மற்றும் 200 மில்லி மீட்டர்கள் (0.20 மற்றும் 7.87 அங்குலம்) விட்டமுடையவையாக உள்ளன. வானிலை அறிக்கைகளில் (மெடார்) 5 மிமீ (0.20 அங்குலம்) க்கும் மேலுள்ளவை **GR** என்றும் சிறிய ஆலங்கட்டிகளும் பனிக்கற்களும் **GS** என்றும் குறிப்பிடப்படுகின்றன. பெரும்பான்மையான இடிமழைகளில் ஆலங்கட்டிகள் அடங்கியிருக்கும். இது இடி மேகங்களில் உருவாகின்றது. இவ்வாறு உருவாக சூடான காற்று இடி மேகங்களுடன் விரைவாக மேலெழுகையும் குறைந்த உயரத்திலேயே குளிர்விக்கும் தன்மையும் தேவையாகும். இவை அடிக்கடி நிலப்பகுதிகளின் உள்புறங்களில் புவியின் இடைப்பட்ட உயரங்களிலும் வெப்ப மண்டலங்களில் உயர்ந்த உயரங்களிலும் ஏற்படுகின்றன.

வானத்திலிருந்து பனி மழை  பெய்வதற்கு "சூடோமோனாஸ் சிரஞ்சி"  என்ற பனித்துகள்களை உண்டாக்கும்  பாக்டீரியாவும் ஒரு காரணமாகும் என சில ஆய்வறிக்கைகள் கூறுகின்றன

வானிலை செயற்கைக் கோள்களின் மூலமும் வானிலை ரேடார் ஒளிப்படங்களிலிருந்தும் ஆலங்கட்டி மழை வாய்ப்புள்ள மேகங்களை கண்டறியலாம். அளவில் பெரிதான ஆலங்கட்டிகள் மிக விரைவாக கீழே விழுகின்றன. இவற்றின் விரைவு உருகும் தன்மை, காற்றுடன் உரசல், மழையுடனான மற்றும் பிற ஆலங்கட்டிகளுடனான தாக்கம் ஆகியனவற்றால் குறைக்கப்படுகிறது. மனிதர்களுக்கும் சொத்துக்களுக்கும், குறிப்பாக பயிர்வகைகளுக்கு, சேதம் விளைவிக்கின்ற அளவிலான ஆலங்கட்டி மழைக்கான முன்னறிவிப்புகள் வெளியிடப்படுகின்றன.

## மேற்கோள்கள்

## மேலும் குறித்தறிய
* 
* 
* 
* 
* 
## வெளி இணைப்புகள்
* Hail by income and population (Realtime)
* Hail Factsheet 
* The Economic Costs of Hail Storm Damage  NOAA Economics
; ஒளிப்படங்கள்
* Hail and hailstorms 
* Major hail event in Brazil 
* NOAA Hail Reports on Google map (non commercial)
; ஒளிதங்கள்
* Major Hail Storm in Calgary, Alberta, Canada, Aug.22,2010

பகுப்பு:மழை
பகுப்பு:வானிலை நிகழ்வுகள்
லாரன்ஸ் ஒப் அரேபியா (திரைப்படம்)

***லாரன்ஸ் ஒப் அரேபியா (Lawrence of Arabia)*** 1962 இல் வெளியான அமெரிக்க திரைப்படமாகும். சாம் ஸ்பீகள் ஆல் தயாரிக்கப்பட்டு டேவிட் லீன் ஆல் இயக்கப்பட்டது. பீட்டர் டூல், அலெக் கின்னஸ், அந்தோணி குவின், ஜாக ஹாக்கின்ஸ், ஓமர் ஷரிப் ஆகியோர் நடித்துள்ளனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஏழு அகாதமி விருதுகளை வென்றது.

## விருதுகள்
### [[அகாதமி விருதுகள்]]
#### வென்றவை
*சிறந்த கலை இயக்கத்திற்கான அகாதமி விருது
*சிறந்த ஒளிப்பதிவிர்கான அகாதமி விருது
*சிறந்த இயக்குனருக்கான அகாதமி விருது
*சிறந்த திரை இயக்கத்திற்கான அகாதமி விருது
*சிறந்த அசல் இசைக்கான அகாதமி விருது
*சிறந்த திரைப்படத்திற்கான அகாதமி விருது
*சிறந்த இசைக்கான அகாதமி விருது

#### பரிந்துரைக்கப்பட்டவை
*சிறந்த நடிகருக்கான அகாதமி விருது
*சிறந்த துணை நடிகருக்கான அகாதமி விருது
*சிறந்த தழுவிய திரைக்கதைக்கான அகாதமி விருது

## மேற்கோள்கள்

## வெளி இணைப்புகள்
* 
* 
* 
* 
* 
* ''Lawrence of Arabia'' "Making of" trailer at YouTube
* ''Lawrence of Arabia'' Theatrical trailer at YouTube

பகுப்பு:ஆங்கிலத் திரைப்படங்கள்
பகுப்பு:1962 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
சிரிக்கும் கூக்கபரா

**சிரிக்கும் கூக்கபரா** (*Laughing Kookaburra*; *dacelo novaeguineae*) மரங்கொத்தி குடும்பத்திலுள்ள ஒரு முதுகுநாணிப் பறவையாகும். இதன் தாயகம் கிழக்கு ஆஸ்திரேலியா ஆகும். இது நியூசிலாந்து, டாஸ்மேனியா, மேற்கு ஆஸ்திரேலியா போன்ற இடங்களில் அறிமுகப்படுத்தப்பட்டது. ஆண் பெண் இரண்டுமே சிறகுகளின் தோற்றத்தில் ஒன்று போலவே இருக்கும். இவற்றின் நிறம் பொதுவாக பழுப்பாகவும் வெண்மையாகவும் இருக்கும். கூக்கபரா சிற்றினத்தைச் சேர்ந்த இது இதன் சிரிப்பது போன்ற அழைப்பொலிக்கு (call) பெயர்பெற்றது.

## மேற்கோள்கள்

## வெளி இணைப்புகள்
* சிரிக்கும் கூக்கபரா சிரிக்கும் நிகழ்படம்
பகுப்பு:பறவைகள்
பகுப்பு:ஆத்திரேலியப் பறவைகள்
ராக்கி (திரைப்படம்)

***ராக்கி (Rocky)*** 1976 இல் வெளியான அமெரிக்க விளையாட்டு நாடகத் திரைப்படமாகும். ராபர்ட் சார்ட்டாப், இரவின் விங்க்லர் ஆகியோரால் தயாரித்து ஜான் அவில்ட்சன் ஆல் இயக்கப்பட்டது. சில்வெஸ்டர் ஸ்டாலோன், பர்கஸ் மெரிடித், தாலியா ஷியர், பர்ட் யங், கார்ல் வேதர்ஸ் ஆகியோர் நடித்துள்ளனர். இத்திரைப்படம் பத்து அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து மூன்று அகாதமி விருதுகளை வென்றது.

## மேற்கோள்கள்

## வெளி இணைப்புகள்
* Official anthology site
* 
* 
* 
* 
* 
* ''Rocky'' @ at the Sports Movie Guide 
* ESPN.com Page2 Articles:
** Reel Life ''Rocky'' by Jeff Merron
** The Making of ''Rocky'' by Sylvester Stallone
** A Movie of Blood, Spit and Tears by Royce Webb
** Six Little Known Truths about ''Rocky'' by Ralph Wiley
** Which ''Rocky'' is the real champ? by Bill Simmons

பகுப்பு:ஆங்கிலத் திரைப்படங்கள்
பகுப்பு:1976 திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:பிலடெல்பியாவில் படமாக்கப்பட்ட திரைப்படங்கள்
பகுப்பு:பென்சில்வேனியாவில் படமாக்கப்பட்ட திரைப்படங்கள்
பகுப்பு:அமெரிக்கத் திரைப்படங்கள்
ஜான் லோகி பைர்டு

**ஜான் லோகி பைர்டு** (13 ஆகஸ்ட் 1888 - 14 ஜூன் 1946) ஸ்காட்லாந்தைச் சேர்ந்த பிரபல கண்டுபிடிப்பாளர். உலகின் முதல் வெளிப்படையாக செயல்முறை செய்து காண்பிக்கப்பட்ட தொலைக்காட்சியை கண்டுபிடித்தவர். மேலும் இவர் வண்ண தொலைக்காட்சிக் குழாய் மற்றும் போனோவிஷன் எனப்படும் ஒளிப்பதிவுக் கருவியையும் கண்டுபிடித்தார். ஸ்காட்லாந்தின் ஹெலன்ஸ்பெர்க் நகரில் பிறந்தவர்.

பகுப்பு:கண்டுபிடிப்பாளர்கள்
பகுப்பு:1888 பிறப்புகள்
பகுப்பு:1946 இறப்புகள்
கூல வகைகள்

பண்டைய இலக்கியங்களில் கீழ்காணும் 18 வகையான கூலங்கள் கூறப்பட்டுள்ளன. 

#நெல்
#வரகு
#தினை
#சாமை
#இறுங்கு (சோளம்)
#கேழ்வரகு
#தோகை
#புல்
#கோதுமை
#துவரை
#பாசிப்பயிறு
#உழுந்து
#கொள்ளு
#எள்
#அவரை
#மொச்சை
#தட்டைப்பயறு
#கடலை
## மேற்கோள்கள்


பகுப்பு:தானியங்கள்
2012 உத்தரப் பிரதேச சட்டமன்றத் தேர்தல் முடிவுகள்

நாட்டின் மிகப்பெரிய மாநிலமான உத்தரப் பிரதேசத்தில் மொத்தம் உள்ள 403 சட்டமன்றத் தொகுதிகளுக்கு  தேர்தல் நடந்து அதன் முடிவுகள் மார்ச் 6, 2012இல் அறிவிக்கப்பட்டது அதன்  விபரம் பின்வருமாறு:

## 2012

உத்திரப் பிரதேசத்தின் 403 தொகுதிகளில் பெரும்பான்மைக்கு 202 தொகுதிகள் தேவை சமாச்சுவாதி கட்சி 224 தொகுதிகளில் வென்று தனி பெரும்பான்மையுடன் ஆட்சி அமைக்கிறது. இத்தேர்தலில் 69 முசுலிம்கள் சட்டமன்ற உறுப்பினர்களாக வெற்றிபெற்றுள்ளனர். அதில் மூவர் பெண்கள்.

## 2007

## இதனையும் பார்க்கவும்
உத்தரப் பிரதேச சட்டமன்றத் தேர்தல், 2012

## மேற்கோள்கள்
2012 உத்தராகண்ட சட்டப் பேரவைத் தேர்தல்

உத்தராகண்டா மாநிலத்தில் மொத்தம் உள்ள 70 சட்டமன்ற தொகுதிகளுக்கு தேர்தல் நடந்து அதன் முடிவுகள் மார்ச்சு 6 ஆம் தேதி 2012 ஆம் ஆண்டு அறிவிக்கப்பட்டது.

## உத்தராகண்ட தேர்தலின் முடிவுகள் 2012

உத்திராகண்டத்தின் 70 தொகுதிகளில் பெரும்பான்மைக்கு 36 தொகுதிகள் தேவை, காங்கிரசு 32 தொகுதிகளிலும் பாஜக 31 தொகுதிகளிலும் வென்றதால் ஆட்சி அமைப்பதில் இழுபறி ஏற்பட்டது.

## உத்தராகண்டம் தேர்தலின் முடிவுகள் 2007

## மேற்கோள்கள்
State Assembly elections in India, 2007


## வெளி இணைப்பு
* உத்தராகண்டம் மாநில அரசின் அதிகாரப்பூர்வ வலைத்தளம்

பகுப்பு:உத்தராகண்ட மாநில சட்டப் பேரவைத் தேர்தல்கள்
ஆசம்கர் மாவட்டம்

**ஆசம்கர் மாவட்டம்** (, ) இந்தியாவின் உத்தரப்பிரதேச மாநிலத்தில் உள்ள மாவட்டங்களில் ஒன்று. இதன் தலைநகரான ஆசம்கர் நகரின் பெயரால் இம்மாவட்டம் ஆசம்கர் மாவட்டம் எனப் பெயர்பெற்றது.
## பொருளாதாரம்
2006ல் பஞ்சாயத்து ராஜ் அமைச்சகம் ஆசம்கர் மாவட்டத்தை இந்தியாவின் 640 மாவட்டங்களில் மிகவும் பின்தங்கியுள்ள 250 மாவட்டங்களில் ஒன்றாக அறிவித்தது. இம்மாவட்டம் பின்தங்கியுள்ள பகுதிகளுக்கான நிதி வழங்கும் திட்டம் (BRGF) மூலம் உத்தரப்பிரதேசத்தில் பயன்பெறும் 34 மாவட்டங்களில் ஒன்றாகும்.
## மொழிகள்
பீகாரி மொழிக்குடும்பத்தில் 40 000 000 பேர்கள் பேசக்கூடிய போஜ்புரி மொழியானது ஆசம்கர் மாவட்டத்தில் உள்ள மக்களால் அதிகமாக பேசப்படுகிறது.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஆசம்கர் மாவட்டத்தின் மொத்த மக்கட்தொகை 4,616,509. இது தோராயமாக பொசுனியா எர்செகோவினா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 30வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஆசம்கர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.17%. ஆசம்கர் மாவட்டத்தின்  பாலின விகிதப்படி 1000 ஆண்களுக்கு 1017 பெண்கள் உள்ளனர். மேலும் ஆசம்கர் மாவட்ட மக்களின் கல்வியறிவு விகிதம் 72.69%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:ஆசம்கர் மாவட்டம்
பஞ்சாப் சட்டசபைத் தேர்தல் முடிவுகள், 2012

பஞ்சாப் மாநிலத்தில் மொத்தம் உள்ள 117 சட்டமன்றத் தொகுதிகளுக்கு தேர்தல் நடந்து அதன் முடிவுகள் மார்ச்சி 6 ஆம் தேதி 2012 ஆம் ஆண்டு அறிவிக்கப்பட்டது அதன் விபரம் வருமாறு

## பஞ்சாப் தேர்தலின் முடிவுகள், 2012

பஞ்சாபின் 117 தொகுதிகளில் பெரும்பான்மைக்கு 59 தொகுதிகள் தேவை , அகாலி தளம் 56 தொகுதிகளிலும் அதன் கூட்டணி கட்சியான பாஜக 12 தொகுதிகளிலும் வென்றுள்ளன. காங்கிரசு 46 தொகுதிகளில் வென்றுள்ளது.

## பஞ்சாப் தேர்தலின் முடிவுகள் 2007

## மேற்கோள்கள்
 

## வெளி இணைப்புகள்

* Indian Punjab Government Website 
* Pakistani Punjab Government Website
* The Genetic Heritage of the Earliest Settlers Persists Both in Indian Tribal and Caste Populations

பகுப்பு:இந்திய பஞ்சாபின் சட்டமன்றம்
பகுப்பு:பஞ்சாப் (இந்தியா)
2012 மணிப்பூர் சட்டப் பேரவைத் தேர்தல்

**2012 மணிப்பூர் சட்டப் பேரவைத் தேர்தல்** (*2012 Manipur Legislative Assembly election*) இந்திய மாநிலமான மணிப்பூரில் பெப்ரவரி-மார்ச் 2012 இல் மணிப்பூர் சட்டப் பேரவைக்கு 60 உறுப்பினர்களைத் தேர்ந்தெடுப்பதற்காக நடைபெற்றது.

## முடிவுகள்

79.19% வாக்குகள் பதிவாகின. காங்கிரசு பெரும்பான்மையான இடங்களில் வெற்றி பெற்றது. பதவியில் இருந்த முதலமைச்சர் ஓக்ரம் இபோபி சிங் மீண்டும் அப்பதவிக்கு தேர்ந்தெடுக்கப்பட்டார்.

2014 இல், மணிப்பூர் மாநில காங்கிரசு கட்சி (MSCP) இந்திய தேசிய காங்கிரசுடன் இணைந்தது, இது இ.தே.கா. ச.பே.உ.களின் எண்ணிக்கையை 47 ஆக உயர்த்தியது.

## மேற்கோள்கள்

பகுப்பு:மணிப்பூர் சட்டப் பேரவைத் தேர்தல்கள்
2012 கோவா சட்டப் பேரவைத் தேர்தல்

கோவா மாநிலத்தில் மொத்தம் உள்ள 40 சட்டமன்ற தொகுதிகளுக்கு தேர்தல் மார்ச்சு 03இல் நடத்தப்பட்டு மார்ச்சு 06இல் வாக்கு எண்ணப்பட்டு முடிவுகள் அறிவிக்கப்பட்டன.

## கோவா தேர்தலின் முடிவுகள், 2012

கோவாவின் 40 தொகுதிகளில் பெரும்பான்மைக்கு 21 தொகுதிகள் தேவை, பாஜக 21 தொகுதிகளில் வென்றது. அதன் கூட்டணி கட்சிகள் 3 தொகுதிகளில் வென்றன.

## கோவா தேர்தலின் முடிவுகள்2007

## மேற்கோள்கள்


## பிற இணைப்புகள்
* கோவா அரசாங்கத்தின் அதிகாரபூர்வ இணையத்தளம்
* கோவா யெல்லோ பேஜஸ் 
பகுப்பு:கோவா சட்டப் பேரவைத் தேர்தல்கள்
நிலத்தாமரை

நிலத்**தாமரை** என்பது மருந்து செய்ய உதவும் செடியினங்களில் ஒன்று. 
இதில் முள் இருப்பதால் இதனைச் சங்கநூல் குறிஞ்சிப்பாட்டு 'முட்டாட்டாமரை' (முள் தாள் தாமரை) எனக் குறிப்பிடுகிறது.

நீரில் பூக்கும் தாமரை வேறு.
## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
லாம்டா

லாம்டா (uppercase **Λ**, lowercase **λ**; கிரேக்கம்|Λάμβδα அல்லது Λάμδα) என்பது கிரேக்க மொழியின் பதினோராவது எழுத்து ஆகும். கிரேக்க எண்ணியலில் இதன் மதிப்பு முப்பது ஆகும். லாம்டா பினீசிய எழுத்தான  லாமேட் என்கிற எழுத்து வடிவத்துடன் தொடர்புடையதாக கருதபடுகிறது. லத்தீன் எழுத்துக்கள் மற்றும் சிரில்லிக் எழுத்துக்கள் போன்ற மற்றைய வரிவடிவங்களில் இந்த லாம்டா பின்வருமாறு குறிப்பிடப்படுகிறது. லத்தீன் எழுத்துக்கள் - L, சிரில்லிக் எழுத்துக்கள் (Л, л). பண்டைய மொழியியல் இலக்கணத்தில் இது வித்தியாசமான ஒலியுடன் கூடியதாக இருக்கிறது. இதே எழுத்து கிரேக்க பழைய நடையில λάβδα என்று ஒலிக்கபடுகிறது. இதுவே நவீன கிரேக்கத்தில் Λάμδα, என்று ஒலிக்கிறது.

பழைய கிரேக்க எழுத்து முறையில் இதன் வடிவமும் திசையமைவும் வேறுபடுகிறது. பெரும்பாலும் இரண்டு பெரிய கோடுகள் முக்கோண வடிவில் இணைந்தோ அல்லது ஒரு பெரிய கோடு மற்றொரு சிறிய கோட்டின் மீது சிந்து இருப்பது போன்றோ குறிக்கபடுகிறது.

## குறியீடு
### பெரிய எழுத்து வடிவம் Λ
* லாம்டா என்பது கணக்கோட்பாட்டில் வெற்றுக்கணத்தை குறிக்க பயன்படுகிறது. \varnothing என்ற குறியீட்டின் மூலமும் குறிக்க படுகிறது.
* லாம்டாவனது இயற்பியலில் துணையணுவியலில் பயன்படுத்தப்படுகிறது.
* தர்க்க அடிக்கொள் முறைமையில் முதற்படி குறைப்பில் பயன்படுத்தப்படும் கணமாக உபயோகிக்கபடுகிறது.
* லாம்டா குறியீடு ஸ்பார்டா படையணிகளில் கேடயங்களில் பயன்படுத்தப்பட்டன.
* *வான் மாங்கோல்ட் ஃபங்க்ஷன்* எனப்படும் கணிதவியல் எண் கோட்பாடு முறையில் பயன்படுத்தப்படுகிறது.
* புள்ளியியலில் வில்க்ஸ் லாம்டாவானது மாறுபாட்டெண் பலவேறுபாட்டு பகுப்பாய்வுடன் ஒருசார்ந்த மாறிகளை ஒப்பிட பயன்படுத்தப்படுகிறது.
* அணி விரிவாக்கத்தின்பொழுது லாம்டாவனது அணிகளின் மூலைவிட்ட உறுப்புகளை குறிக்க பயன்படுகிறது.
* கணினியியலில் லாம்டா மெய்நிகர் நினைவாற்றலின் கணங்களினை கண்காணிக்க உபயோகபடுத்தபடுகிறது.
* படிக ஒளியியலில் அணிக்கோவை கால இடைவெளிகளை குறிப்பிட லாம்டா பயன்படுத்தபடுகிறது.
* லாம்டா மின்வேதியியலில் மின்பகுளியின் சமன கடத்துதிறனை குறிக்கபயன்படுகிறது.

### சிறிய எழுத்து λ
* λ வளர்ச்சி படிமுறைமையில் படிவளர்ச்சி தோற்றம்(μ) முதல் ஒவ்வொரு தலைமுறையின் தற்போதைய மொத்த எண்ணிக்கை தொகையை குறிக்கிறது.
* எந்தவொரு அலையின் அலைநீளத்தினை குறிக்க λ பயன்படுத்தப்படுகிறது. குறிப்பாக இயற்பியல்,மின்னணுவியல் மற்றும் கணிதவியல் வழங்கப்படுகிறது.
* கதிரியக்கம் மற்றும் அணுக்கருவியலில் பன்மடி சிதைவானது λ-வை வைத்து குறிக்கப்படுகிறது.
* λ நிகழ்தகவு கோட்பாட்டில் பாய்சான் பரவலில் உள்ளது போல நிகழ்வின் அடர்த்தியை நேர இடைவெளியுடன் குறிப்பிடுகிறது.
* கணிதக்கோட்பாட்டிலும் கணினியியலிலும் அனாமதேய செயலாற்றியினை அறிமுகம் செய்ய λ நுண்கணிதத்தின் மூலம் விளக்க உதவுகிறது.
* λ அனைத்துலக முறை அலகுகளில் பட்டியலிடப்படவில்லை. இருந்தாலும் இது (குறியீடு **λ**)அளவையியலில் ஒரு மைக்ரோலிட்டர்க்கும் (1 μL) அல்லது ஒரு கன மில்லிமீட்டர்க்கும் இணையாக அரிதாகவே ஒப்பிடப்படுகிறது.

## மேற்கோள்கள்

பகுப்பு:கிரேக்க மொழி
பகுப்பு:அலகுகள்
விக்டோரியா காலம்

[thumb|[விக்டோரியா மகாராணி]]
**விக்டோரியா காலம்** என்பது இங்கிலாந்து வரலாற்றில் விக்டோரியா மகாராணி ஆட்சிபுரிந்த 20 ஜூன் 1837 முதல், 22 ஜனவரி 1901 அவர் இறந்ததையடுத்து முடிவுக்கு வந்த கால இடைவெளியை குறிக்கிறது. இக்காலம் நீண்டகால சமாதானம், செழிப்பு, செம்மையான உணர்திறன், தேசிய சுய நம்பிக்கை ஆகியவற்றைக் கொண்டிருந்தது. சில அறிவியலாளர்கள் இக்காலத் தொடக்கத்தில் இருந்த உணர்திறன், அரசியல் கருத்துகள் என்பன 1832 சீர்திருத்த சட்டத்திற்கு வித்திட்டது என்பர்.

[thumb|[விக்டோரியா மகாராணி]]

## மக்கள் பெருக்கம்
உள்நாட்டில், அரசியல் தாராளமயமானது, படிப்படியாக அரசியல் சீர்திருத்தம், சமூக சீர்திருத்தம் மற்றும் உரிமையை விரிவுபடுத்துதல் ஆகியவற்றின் திசையில் பல மாற்றங்கள் இருந்தன. முன்னோடியில்லாத வகையில் மக்கள்தொகை மாற்றங்கள் இருந்தன: இங்கிலாந்து மற்றும் வேல்ஸின் மக்கள் தொகை 16.8 ஆக இரு மடங்காக அதிகரித்தது.   மில்லியன் 1851 முதல் 30.5 வரை   1901 இல் மில்லியன்,  மற்றும் இசுக்கொட்லாந்தின் மக்கள்தொகை 2.8 இலிருந்து வேகமாக உயர்ந்தது   மில்லியன் 1851 முதல் 4.4 வரை இருந்தது.. 1901 இல் மில்லியன். இருப்பினும், அயர்லாந்தின் மக்கள் தொகை 8.2 இலிருந்து கடுமையாகக் குறைந்தது   1841 இல் மில்லியன் முதல் 4.5 க்கும் குறைவாக   1901 ஆம் ஆண்டில் மில்லியன், பெரும்பாலும் குடியேற்றம் மற்றும் பெரும் பஞ்சம் காரணமாக.  1837 மற்றும் 1901 க்கு இடையில் சுமார் 15 மில்லியன் பேர் கிரேட் பிரிட்டனில் இருந்து குடியேறினர், பெரும்பாலும் அமெரிக்கா, கனடா, தென்னாப்பிரிக்கா, நியூசிலாந்து மற்றும் ஆஸ்திரேலியா போன்ற பகுதிகளில் குடியேறினர்.

## அரசியல் மற்றும் இராஜதந்திர வரலாறு

### ஆரம்பம்
1832 ஆம் ஆண்டில், பல அரசியல் கிளர்ச்சிகளுக்குப் பிறகு, சீர்திருத்தச் சட்டம் மூன்றாவது முயற்சியில் நிறைவேற்றப்பட்டது. இந்த சட்டம் பல பெருநகர இடங்களை ரத்து செய்து, மற்றவர்களின் குடியேற்றத்தை உருவாக்கியது, அத்துடன் இங்கிலாந்து மற்றும் வேல்சுவின் உரிமையை விரிவுபடுத்தியது (ஒரு இசுகொட்டிசிய சீர்திருத்த சட்டம் மற்றும் ஐரிசுசீர்திருத்த சட்டம் எனத்தனித்தனியாக நிறைவேற்றப்பட்டது). 1835 மற்றும் 1836 ஆம் ஆண்டுகளில் சிறிய சீர்திருத்தங்கள் பின்பற்றப்பட்டன 

### இடையில்
1861 இல், இளவரசர் ஆல்பர்ட் இறந்தார். 1867 ஆம் ஆண்டில், இரண்டாவது சீர்திருத்தச் சட்டம் நிறைவேற்றப்பட்டது, உரிமையை விரிவுபடுத்தியது, பிரித்தானிய வட அமெரிக்கா சட்டம் அந்த பிராந்தியத்தில் நாட்டின் உடைமைகளை கனேடிய கூட்டமைப்பாக ஒருங்கிணைத்தது.

1878 ஆம் ஆண்டில், பிரித்தன் பெர்லின் உடன்படிக்கையில் ஒரு முழுமையான சக்தியாக இருந்தது, இது உருமேனியா, செர்பியா மற்றும் மாண்டினீக்ரோ ஆகிய சுதந்திர நாடுகளுக்கு நியாயமான அங்கீகாரத்தை அளித்தது

## சமூகம் மற்றும் கலாச்சாரம்
விக்டோரியன் சகாப்த அரசியலின் மைய அம்சம் சீர்திருத்தம் மற்றும் முன்னேற்றத்திற்கான தேடலாகும், இதில் தனிப்பட்ட ஆளுமை மற்றும் சமூகம் இரண்டுமே அடங்கும். 
1790 களின் அடிமை எதிர்ப்பு இயக்கத்திலிருந்து தொடங்கி, சுவிசேஷ ஒழுக்கநெறிகள் அனைத்து குடும்ப உறுப்பினர்களின் தார்மீக உணர்ச்சிகளை மேம்படுத்துவதற்கும், தீவிரமான, நன்கு ஒழுங்கமைக்கப்பட்ட கிளர்ச்சி மற்றும் பிரச்சாரத்தின் மூலம் பொதுமக்களைச் சென்றடைவதற்கும் மிகவும் பயனுள்ள நுட்பங்களை உருவாக்கினர். சமூக தீமைகள் மற்றும் தனிப்பட்ட தவறான நடத்தைகளுக்கு எதிரான தனிப்பட்ட விரோதத்தை உற்சாகப்படுத்துவதில் அவர்கள் கவனம் செலுத்தினர்..

## இவற்றையும் பார்க்க
* பேரரசுவாதம்

## உசாத்துணை

பகுப்பு:ஐக்கிய இராச்சியத்தின் வரலாறு
பகுப்பு:வரலாற்றுக் காலப்பகுதிகள்
சாலிசா பஞ்சம்

**சாலிசா பஞ்சம்** (*Chalisa famine*) 1783-84 காலகட்டத்தில் இந்தியத் துணைக்கண்டத்தைத் தாக்கிய ஒரு பெரும் பஞ்சம். அக்காலகட்டத்தில் நிகழ்ந்த எல் நீனோ பருவநிலை மாற்றத்தால் இப்பஞ்சம் ஏற்பட்டது. சாலீசா என்பதற்கு ”நாற்பதாவது ஆண்டின்” என்று பொருள். இந்தியில் “சாலீஸ்” என்றால் நாற்பது. இந்து சம்வத் நாட்காட்டியின் படி 1840 ஆம் ஆண்டு (1783) இப்பஞ்சம் நிகழ்ந்ததால் இப்பெயர் ஏற்பட்டது.

வட இந்தியாவின் பல பகுதிகள் இப்பஞ்சத்தால் கடுமையாக பாதிக்கப்பட்டன. குறிப்பாக தில்லி, தற்கால உத்தரப் பிரதேசம், கிழக்கு பஞ்சாப், ராஜபுதானா, காஷ்மீர் போன்ற பகுதிகள் பாதிக்கபப்ட்டன. இவை அனைத்தும் இந்திய மன்னர்களின் ஆட்சியின் கீழிருந்தன. இதற்கு முந்தைய ஆண்டு (1782-83) தென்னிந்தியாவின் பல பகுதிகளைப் பஞ்சம் தாக்கியிருந்தது. பிரித்தானிய கிழக்கிந்திய நிறுவனத்தின் கட்டுப்பாட்டிலிருந்து சென்னை போன்ற பகுதிகளையும் ஐதர் அலியின் கட்டுப்பாட்டிலிருந்த மைசூர் அரசின் பல பகுதிகளையும் இப்பஞ்சம் தாக்கியது. இவ்விரு பஞ்சங்களால் ஒரு கோடியே பத்து லட்சம் மக்கள் மாண்டனர்.

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## குறிப்புகள்

## மேற்கோள்கள்
*
*
*
*
*
*

பகுப்பு:பிரித்தானிய இந்தியாவில் பஞ்சம்
பகுப்பு:1783 நிகழ்வுகள்
பகுப்பு:1784 நிகழ்வுகள்
வங்காளப் பஞ்சம், 1770

**வங்காளப் பஞ்சம், 1770** (*Bengal famine of 1770*), 1769-1783 காலகட்டத்தில் இந்தியாவின் வங்காளப் பகுதிகளைத் தாக்கிய ஒரு பெரும் பஞ்சம். கீழ் கங்கைச் சமவெளிப் பகுதிகளைத் (தற்கால மேற்கு வங்காளம், வங்காளதேசம், ஒரிசா மற்றும் பீகார்) பாதித்த இப்பஞ்சத்தால் ஏறத்தாழ ஒரு கோடி மக்கள் மாண்டனர்.

18ம் நூற்றாண்டின் இரண்டாம் பகுதியில் பிளாசி மற்றும் புக்சார் சண்டைகளின் விளைவாக வங்காளம் பிரித்தானிய கிழக்கிந்திய கம்பனியின் ஆட்சியின் கீழ் வந்தது. தனது வருவாயைக் கூட்ட கிழக்கிந்திய நிறுவனம், நிலவரியினைக் கூட்டியது. மேலும் உணவுப் பயிர்களுக்கு பதில் அவுரி போன்ற பணப்பயிர்கள் பயிரிடலை ஊக்குவித்தது. 1768-69 இல் அரிசி விளைச்சல் குறைந்தது, கடும் வறட்சியும் நிலவியது. ஆனால் கம்பனி நிருவாகிகள் இதனை எதிர்கொள்ள எந்த நடவடிக்கையும் எடுக்கவில்லை. 1770 இல் இந்நிலை பெரும் பஞ்சமாக மாறி மக்கள் லட்சக்கணக்கில் மடியத்தொடங்கினர். பஞ்சத்தை சமாளிக்க கம்பனி நிருவாகம் நிவாரணப் பணிகளை மேற்கொள்ளவில்லை. ஏறத்தாழ பத்து லட்சம் பேர் பட்டினியால் மாண்டனர். வங்காளத்தின் மொத்த மக்கள் தொகையில் இது மூன்றில் ஒரு பங்காகும். 1770 ஆம் ஆண்டு நல்ல மழை பெய்து, அதிகமான விளைச்சல் ஏற்பட்டதால் பஞ்சத்தின் கடுமை குறைந்தது. 

## மேலும் பார்க்க
*பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

## குறிப்புகள்

## மேற்கோள்கள்
*
* 
* 
* 
*Brooks Adams, *The Laws of Civilizations and Decay. An Essays on History*, New York, 1898
*Kumkum Chatterjee, *Merchants, Politics and Society in Early Modern India: Bihar: 1733-1820*, Brill, 1996, 
*Sushil Chaudhury, *From Prosperity to Decline: Eighteenth Century Bengal*, Manohar Publishers and Distributors, 1999, 
*Romesh Chunder Dutt, *The Economic History of India under early British Rule*, Routledge, 2001, 
*John R. McLane, *Land and Local Kingship in 18th century Bengal*, கேம்பிறிட்ஜ் பல்கலைக்கழகப் பதிப்பகம், 
*

பகுப்பு:பிரித்தானிய இந்தியாவில் பஞ்சம்
பகுப்பு:1770 நிகழ்வுகள்
பகுப்பு:பீகார் வரலாறு
பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

இந்தியத் துணைக்கண்டத்தில் பிரித்தானியர் ஆட்சி நடைபெற்ற போது அங்கு நிகழ்ந்த பஞ்சங்கள் காலவரிசைப்படி இக்கட்டுரையில் பட்டியலிடப்பட்டுள்ளன. பிரித்தானியர் ஆட்சி காலம் 1765 முதல் 1947 வரை எனக் கொள்ளப்பட்டுள்ளது. இதில் பிரித்தானிய கிழக்கிந்திய நிறுவனம் இந்தியாவை ஆண்ட 1765-1857 காலகட்டம் கம்பெனி ஆட்சி எனப்படுகிறது. பிரித்தானியப் பேரரசு நேரடியாக இந்தியாவை ஆண்ட 1857-1947 காலகட்டம் பிரித்தானிய ஆட்சி எனப்படுகிறது.

## காலக்கோடு

## குறிப்புகள்

## மேற்கோள்கள்
### பஞ்சங்கள்
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

### தொற்று நோய்களும் பொதுநலமும்
*
*
* 
* 
*
*
*

பகுப்பு:பிரித்தானிய இந்தியாவில் பஞ்சம்
குறுக்கம் (இலக்கணம்)

தமிழ் இலக்கணத்தில், ஓர் எழுத்து தனக்கு உரிய மாத்திரை அளவில் இருந்து குறைந்து ஒலிக்கப்பெறுவது **குறுக்கம்** எனப்படும். 

* குற்றியலுகரம் - உ அரை மாத்திரையாக ஒலித்தல்
* குற்றியலிகரம் - இ அரை மாத்திரையாக ஒலித்தல்
* ஐகாரக் குறுக்கம் - ஐ அரை மாத்திரையாக ஒலித்தல்
* ஔகாரக் குறுக்கம் - ஔ ஒன்றரை மாத்திரையாக ஒலித்தல்
* மகரக்குறுக்கம் - ம அரை மாத்திரையாக ஒலித்தல்
* ஆய்தக்குறுக்கம் - ஃ ஒலி தேய்து ஒலித்தல் 

## மேற்கோள்கள்

பகுப்பு:எழுத்திலக்கணம்
பிரஸ் டிரஸ்ட் ஆப் இந்தியா

**பிரஸ் டிரஸ்ட் ஆப் இந்தியா** (ஆங்கிலம்:Press Trust of India) **பி.ட்டி.ஐ.**என்பது இந்தியாவின் பெரிய செய்தி முகமை ஆகும். 1947 ஆம் ஆண்டு பதியப்பட்டு 1949 ஆம் ஆண்டு முதல் செயல்பட்டு வருகிறது. 450 க்கும் மேற்பட்ட இந்திய செய்தித்தாள்களின் கூட்டுறவு அமைப்பு. டெல்லியை தலைமை இடமாக கொண்டு இயங்கும் இந்த நிறுவனம் நாடு முழுவதும் 150 கும் மேற்பட்ட கிளை அலுவலகங்களைக் கொண்டு ஏறக்குறைய இந்தியாவின் அனைத்து மாவட்டங்களின் நிகழ்வுகளையும் கவனித்து செய்திகளாக்கிக் கொண்டிருக்கிறது. இந்தியாவின் எல்லா செய்தித்தாள்களும், செய்திகள் வழங்கும் தொலைக்காட்சிகளும் பி.ட்டி.ஐ., இடமிருந்து செய்திகள் மற்றும் செய்திக்கான புகைப்படங்களைப் பெற்று அவற்றை மறுபதிப்பு செய்கின்றன. இந்நிறுவனம் ஒவ்வொரு நாளும் சராசரியாக 2,000 செய்திகளையும் 200 செய்தி புகைப்படங்களையும் தமது வாடிக்கையாளர்களுக்கு வழங்கி வருகின்றது . இது தவிர இந்திய சுதந்திரம் பெற்றதிலிருந்து உலகின் முக்கிய செய்தி முகமைகளுள் ஒன்றான *[[அஸ்ஸோஸியேட் பிரஸ்]]* மற்றும் *[[ராய்ட்டர்ஸ்]]* போன்ற நிறுவனங்களின் இந்திய செயல்பாடுகளை ஓரம்கட்டிவிட்டு இந்தியாவின் தனிப்பெரும் செய்தி முகமையக செயல்பட்டு வருகிறது. இந்திய தவிர்த்து உலகின் அனைத்து நாடுகளின் தலைநகரங்களிலும் மற்றும் உலகின் பிரபல நகரங்கள் பலவற்றிலும் தமது செய்தியாளர்களை பணியமர்த்தி தமது வாடிக்கையாளர்களுக்கு உலக செய்திகளையும் வழங்கி வருகிறது. இந்நிறுவனத்தின் தற்போதைய தலைவராக R.லக்ஷ்மிபதி  என்பவர் உள்ளார்.

## பிரஸ் டிரஸ்ட் ஆப் இந்தியாவின் வரலாறு

## ஆதாரங்கள்


பகுப்பு:இந்திய அமைப்புகள்
மாண்டு

**மாண்டு** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தொன்பதாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் ஐந்தாவது இராகமுமாகிய தீரசங்கராபரணத்தின் ஜன்னிய இராகம் ஆகும். 

## இலக்கணம்
thumb|right|300px|மாண்டு ஆரோகணச் சுரங்கள் C யிலிருந்து தொடக்கம்
thumb|right|300px|மாண்டு அவரோகணச் சுரங்கள் C யிலிருந்து தொடக்கம்

இந்த இராகத்தில் சட்சம் (ச), சதுச்ருதி ரிசபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), சதுச்ருதி தைவதம் (த2), காகலி நிசாதம் (நி3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 7 சுரங்களும் உள்ளன. இதனால் இதை "ஔடவ சம்பூரண" இராகம் என்பர்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

## வெளியிணைப்புகள்
* Raga Maund - டி. எம். கிருஷ்ணாவின் வாய்ப்பாட்டுக் காணொலி

பகுப்பு:சங்கராபரணத்தின் ஜன்னிய இராகங்கள்
மந்தாரி

**மந்தாரி** இராகம் கருநாடக இசையில் பயன்படும் இராகங்களில் ஒன்றாகும். இது 51 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 3 ஆவது மேளமாகிய காமவர்த்தனி இராகத்தின் ஜன்னிய இராகம் ஆகும்.

## இலக்கணம்
thumb|right|300px|மந்தாரி சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், காகளி நிஷாதம் (நி3) ஆகிய சுரங்கள் வருகின்றன.
* இந்த இராகத்தில் தைவதம் வர்ஜம்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:காமவர்த்தனியின் ஜன்னிய இராகங்கள்
கனடாவில் தமிழ் நூல்கள் கொண்ட நூலகங்கள்

கனடாவில் தமிழ் நூல்கள் கொண்ட பொது நூலகங்கள் பல உண்டு. முழுமையாக தமிழ் நூல்களுக்கான நூலகம் அறிவகம் நூலகம் மட்டுமே ஆகும். தேடகம் நூலகம் 90 களில் இயங்கி இப்போது இயங்குவதில்லை. இவை தவிர தனிப்பட்ட ஆர்வலர்களிடம் தமிழ் நூல் சேகரிப்புகள் உண்டு.

## தமிழ் நூலகங்கள்
* தேடகம் நூலகம் - 90 களில் வெலசிலி உடன் பாலிமன்ட் வீதியில் திறந்த வாசிப்பகமாக இயங்கியது
* அறிவகம் நூலகம்

## பொது நூலகங்களில் தமிழ் நூல்கள்
ரொறன்ரோ, மிசசாகா, பிறம்ப்டன், மொன்றியால் உட்பட்ட பல தமிழ் மக்கள் செறிவாக வாழும் நகர பொது நூலகங்களில் நூல்கள், இதழ்கள், ஒலிக் கோப்புக்கள், திரைப்படங்கள் ஆகியவை தமிழில் உள்ளன. 2009 இல் மிசசாகாவில் 4% இளையோர் ஆங்கிலத்துக்கு அடுத்ததாக தமிழில் நூல்களை வாசிப்பதாக ஒரு கருத்துக் கணிப்புக் கூறுகிறது.

### ரொறன்ரோ
#### 1500 மேற்பட்ட ஆக்கங்களுடன்
* ஏசின்கோர்ட்- Agincourt
* அல்பேர்ட் காம்பெல் - Albert Campbell
* அல்பியன் - Albion
* பிறிடில்வுட் - Bridlewood
* பொரொவுசு கோல் - Burrows Hall
* சிடபிரே - Cedarbrae
* ஃபெயர்வியூ = Fairview
* ஃபிலமின்டொன் பார்க் - Flemingdon Park
* மல்வர்ன் - Malvern
* பார்க்டேல் - Parkdale
* பார்லிமன்ட் வீதி - Parliament Street
* செயின்ட். யேம்சு ரவுன் - St. James Town
* ரொறான்ரோ குறுப்புதவி நூலகம்
* வுட்சைட் இசுவயர் - Woodside Square

#### 750 - 1500 வரையான ஆக்கங்கள்
* புளோர்/கிளாட்சுரோன் - Bloor/Gladstone
* மோர்னிங்சைட் - Morningside

#### 750 குறைவான ஆக்கங்கள்
* Amesbury Park
* பென்டெயில் - Bendale
* டோவுச் ரோட் - Dawes Road
* டவுன்சுவியூ - Downsview
* எக்லிண்டன் இசுவயர் - Eglinton Square
* கோல்கவக் பார்க் - Goldhawk Park
* யேன்/செப்பேர்ட் - Jane/Sheppard
* கெனடி/எக்லிண்டன் - Kennedy/Eglinton
* மெரிவேல் - Maryvale
* மக்குருகோர் பார்க் - McGregor Park
* யோர் வுட்சு - York Woods

## மேற்கோள்கள்


## வெளி இணைப்புகள்
* ரொறன்ரோ நூலகம் - தமிழ்ச் சேகரிப்புகள்

பகுப்பு:கனடியத் தமிழர்
பகுப்பு:கனடாவில் தமிழ்ச் சேகரிப்புகள் கொண்ட நூலகங்கள்
புரோடி சண்டை

**புரோடி சண்டை** (*Battle of Brody*) என்பது இரண்டாம் உலகப் போரின் கிழக்குப் போர்முனையில் சோவியத் படைகளுக்கும் நாசி ஜெர்மனியின் படைகளுக்கும் இடையே நடைபெற்ற ஒரு கவச படைமோதல். இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் தொடக்ககட்ட சண்டைகளில் ஒன்றாகும்.

இது டப்னா சண்டை, ரோவ்னி சண்டை, ரோவ்னி-டப்னா சண்டை போன்ற பெயர்களாலும் அழைக்கப்படுகிறது. சோவியத் ஒன்றியத்தின் மீது படையெடுத்த மூன்று ஜெர்மானிய ஆர்மி குரூப்புகளில் ஒன்றான தெற்கு ஆர்மி குரூப் உக்ரெய்னைத் தாக்கியது. அதன் ஒரு பகுதியான முதலாவது பான்சர் (கவச) பிரிவின் 48வது விசையூர்தி கோரும் சோவியத் 5வது மற்றும் 6வது ஆர்மிகளும் ஜூன் 22-30, 1941 காலகட்டத்தில் மோதின. இம்மோதல் உக்ரெய்னில் டப்னோ, லட்ஸ்க், புரோடி ஆகிய மூன்று நகரங்களுக்கு இடையேயிருந்த முக்கோணப் பகுதியில் நடைபெற்றது. சோவியத் டாங்குப் படைப்பிரிவுகள் ஜெர்மானிய டாங்குப் படைப்பிரிவுகளுக்குப் பெரும் சேதத்தை ஏற்படுத்தின. ஆனால் அவற்றின் முன்னேற்றத்தைத் தடுக்க முடியவில்லை. பர்பரோசா நடவடிக்கையின் முதல் கட்ட மோதல்களில் மிகவும் கடுமையானவற்றுள் இது ஒன்றாகும். அது வரை உலகில் நிகழ்திருந்த மாபெரும் டாங்கு மோதலாகவும் இது அமைந்தது.

## குறிப்புகள்

## மேற்கோள்கள்

* Bergström, Christer (2007). *Barbarossa - The Air Battle: July–December 1941*. London: Chervron/Ian Allen. .
* Deichman, Paul, *Spearhead for Blitzkrieg:Luftwaffe operations in support of the Army 1939-1945*, Alfred Price ed., Ivy Books, New York, 1999
* Haupt, Werner (1997). *Army Group Centre: The Wehrmacht in Russia 1941-1945*. Schiffer Military History. Atglen. 
* 

பகுப்பு:கிழக்குப் போர்முனை (இரண்டாம் உலகப் போர்)
ஐ-போன் 4எஸ்

**ஐ-போன் 4எஸ்** (*iPhone 4S*) ஆப்பிள் நிறுவனத்தின் என்பது இணையத் தொடர்பு உள்ள பல்லூடக வசதி கொண்ட நுண்ணறி பேசி. இந்த நகர்பேசி நவீன ரெடினா தொடுதிரைத் தொழில்நுட்பம் கொண்டது.

## செயற்கூறுகள்

### சிரீ
சிரீ  என்பது ஒலிவடிவில் இடும் உள்ளீடுகளைப் புரிந்துகொண்டு விடையளிக்கும் ஒரு புதிய தொழில் நுட்பம் ஆகும்.  இயல்பாகப் பேசும் மொழியில் பேசினாலே புரிந்துகொண்டு இயங்கும் தன்மை கொண்டது. இந்த ஒலிவடிவக் கேள்வி/ஆணைகள் எல்லா மொழிகளிலும் இப்பொழுது இயலுவதில்லை. சிரீ என்பது Siri என்று ஆங்கிலத்தில் முதலெழுத்துகளால் ஆன அஃகுப்பெயர் ( சுருக்கப்பெயர்).  இந்த "Siri "என்பது,  *பேச்சைப் பகுத்துப் புரிந்துகொண்டு இயங்கும் இடைமுகம்* என்று பொருள்படும் "Speech Interpretation and Recognition Interface"  என்பதன் சுருக்கம் (அஃகம்).

### அசைவுணர் மானி
இது நீங்கள் ஐபோனை செங்குத்தாக இருந்து கிடையாக மாற்றும் போது படங்களை நீங்கள் திருப்பிய வண்ணம் மாற்றி காண்பிக்கும் திறன் கொண்டது.

### ஒளி உணரி
வெளிச்சம் குறைவான இடத்தில் ஐபோனை உபயோகிக்கும் போது இதன் திரை அதிக வெளிச்சத்துடன் தெளிவாக பார்க்கும் வகையில் மாறிக்கொள்ளும். அதே போல அதிக சூரிய வெளிச்சம் இருக்கும் இடத்தில் அதற்கு ஏற்றாற் போல திரை மாறிவிடும்.

### தூர உணரி
ஒரு அழைப்பை ஏற்படுத்திவிட்டு உங்கள் காதின் அருகில் கொண்டு செல்லும் போது இதன் திரை தானாக அணைந்துவிடும்; இது  மின்னாற்றலை சேமிக்க உதவும் விதமாக அமைந்துள்ளது.

## இதர  அம்சங்கள்
*உச்சரிப்பின் மூலமாக அழைப்பை ஏற்படுத்த முடியும் 
*உச்சரிப்பின் மூலமாக வானிலை, குறுந்தகவல் அனுப்ப முடியும் 
* இது 3.5G திறன் கொண்ட நகர் பேசி
* 8 மெகாபிக்சல் கொண்ட படம்பிடி கருவி
* அதிவேக இணைய வசதி ஏற்படுத்திக்கொடுக்கும் திறன் 14.4 Mbps on a HSPA+
*  நவீன ரெடினா திரை மூலமாக நிகழ்படங்களை தெளிவாக காணும் வசதி
* விரல் நுனியில் பங்கு நிலவரங்கள் மற்றும் வானிலை நிலவரங்கள்.
* Pdf, Word Doc கோப்புகளை படிக்க முடிகின்றது.
* விமானம் ஏறியதும் கம்பியற்ற வசதியை மட்டும் அணைக்கும் வசதி.
* கான்ஃபெரன்ஸ் கால் செய்யும் வசதி.
* புளூடூத் மற்றும் விபிஎன் வசதிகள்.
*
## குறைகள்
* ஆப்பிள் நிறுவன மென்பொருள் அல்லாத மற்ற மென்பொருட்களை ஏற்றி பயன்படுத்த இயலாது.
* யுஎசுபி எளிதாக கணினியில் இணைக்க முடியாது
* பிற பெரும்பாலான நுண்ணறி தொலைபேசிகளிலும் பார்க்க விலை அதி உயர்வானது.
* கட்டற்ற மென்பொருட்களுக்கான ஆதரவு இல்லை.

## மேற்கோள்கள்

## வெளி இணைப்புகள்

*
* Introducing Siri, யூடியூப் video by Apple
* Early iPhone 4S review , MSNBC's Technolog

பகுப்பு:நகர்பேசிகள்
பகுப்பு:ஐஓஸ்
டப்பிளின் கருவம்

**டப்பிளின் கருவம்** (Dublin Core) எனப்படுவது வளங்களை சேமிப்பதற்கும் கணடுபிடிப்பதற்கும் உதவும் மேல்நிலைக் கலைச்சொல் பட்டியல் ஆகும். இதனைப் பயன்படுத்தி பல்வேறு நிகழ்படம், படம், வலைப்பக்கம் போன்ற இணைய வளங்களையும் நூல், பொருள் போன்ற பெளதீக வளங்களையும் விபரிக்க முடியும். டப்பிளின் கருவம் பல்வேறு அனைத்துல சீர்தரங்களால் ஏற்றுக் கொள்ளப்பட்டுள்ளது. 

## சீர்தர நிலைகள்
### டப்பிளின் கருவக மீதரவு உறுப்புக் கணம் - பதிப்பு 1.1

## வகை வாரியாக குறிசொற்கள்
* Properties - பண்புகள்: மேலே குறிப்பிடப்பட்ட அடிப்படை 15 Elements ஐயும் (எ.கா  dc:title, dc:creator), ஒரு வளத்தை மேலும் கூர்மையாக விபரிக்கப் பயன்படக்கூடிய மீதரவுக் குறிசொற்களையும் (Metadata Terms) (எ.கா  dcterms:title, dcterms:alterantive)அடங்கியது.
* Classes - வகுப்புகள் - பல வளங்கள் ஒரே வகையான பண்புகளைக் கொண்டு இருக்கலாம்.  இவை இந்த வகைக்குள் வருகின்றன.  (எ.கா dcterms:Agent, dcterms:BibliographicResource).  வகுப்புக்களைப் பொதுவில் விபரித்து, non-literal குறியீடுகள் கொண்டு பண்புகளை விபரிக்க பயன்படுத்தலாம்.  எ.கா

```
ex:myMusic dcterms:contributor gnd:135066719 .
 
 gnd:135066719 foaf:familyName "Elliott" ;
               foaf:givenName "Missy" ;
               foaf:nick "Missy E" .
```


* Datatypes - தரவு இனங்கள் - http://dublincore.org/documents/2010/10/11/dcmi-type-vocabulary/ 
* Vocabulary Encoding Schemes -

### பண்புகள்

### வகுப்புகள்
* Agent
* AgentClass
* BibliographicResource
* FileForma
* Frequency
* Jurisdiction
* LicenseDocument
* LinguisticSystem
* Location
* LocationPeriodOrJurisdiction
* MediaType
* MediaTypeOrExtent
* MethodOfAccrual
* MethodOfInstruction
* PeriodOfTime
* PhysicalMedium
* PhysicalResource
* Policy
* ProvenanceStatement
* RightsStatement
* SizeOrDuration
* Standard

### தரவு இனங்கள்
* Collection - சேகரம்
* Dataset - தரவுக்கணம்
* Event - நிகழ்வு
* Image - படிமம்
* InteractiveResource - ஊடாட்டவளம்
* MovingImage - நிகழ்படம்
* PhysicalObject - பெளதீகப்பொருள்
* Service - சேவை
* Software - மென்பொருள்
* Sound - ஒலி
* StillImage
* Text - எழுத்து

### கலைச்சொற்கள் குறியேற்ற Schemes
* DCMIType , 
* DDC - தூவி தசம வகைப்படுத்தல்
* IMT - 
* LCC - காங்கிரசு நூலக வகைப்படுத்தல்
* LCSH - காங்கிரசு நூலக தலைப்புகள் பட்டியல்
* MESH - மருத்துவத் தலைப்புகள் பட்டியல்
* NLM -  National Library of Medicine Classification
* TGN - Getty Thesaurus of Geographic Names.
* UDC - Universal Decimal Classification.



## வெளி இணைப்புகள்
* dublincore.org
* dcmi-terms
* User Guide 

பகுப்பு:மீதரவுச் சீர்தரங்கள்
பகுப்பு:பட்டியலாக்கம்
பகுப்பு:எண்ணிம நூலகங்கள்
பட்டியலாக்கம்

**பட்டியலாக்கம்** (cataloguing) என்பது நூல்கள், இதழ்கள் உட்பட்ட பல்வேறு நூலக வளங்களைப் பற்றிய தகவல்களை அட்டவணை வடிவில் ஒழுங்குபடுதி விபரநிரலை உருவாக்குதல் .  தற்காலத்தில் இது மேனிலைத் தரவுகளின் ஓர் அங்கமாக கொள்ளப்படுகிறது.  

## சீர்தரங்கள்
நூலகப் பயனர்கள் தமக்கு தேவையான வளங்களை இலகுவாக கண்டடைவதை நோக்கக் கொண்டும், இத்தகையை வளங்களையும் அவை பற்றிய தகவல்களைப் பராமரிப்பதை இலகுவாக்குவதை நோக்கக் கொண்டும் பல்வேறு அட்டவணைப்படுத்தல் சீர்தரங்கள் நடைமுறையில் உள்ளன.  

தற்போது பல்வேறு சீர்தரங்கள் அனைத்துலக உசாத்துணைகள் விபரிப்பு சீர்தரத்தை (International Standard Bibliographic Description) ஒத்தவை அல்லது பின்பற்றுபவை.  இவை ஒரு ஆக்கத்தைப் பற்றிய பின்வரும் தகவல்களை தொகுத்துத் தருகின்றன.
* தலைப்பு, பொறுப்பு
* பொருள் வகை
* பதிப்பு, விநியோகம்
* பெளதீக விபரிப்பு
* தொடர்
* குறிப்புகள்
* சீர்தர இலக்கம் (ISBN)

ஆங்கில உலகில் மிகவும் அதிகம் பயன்படுத்தப்படும் சீர்தரம் Anglo-American Cataloguing Rules, 2nd Edition, or AACR2 ஆகும்.

## வெளி இணைப்புகள்
* நூலகவியலில் பட்டியலாக்கம்
* பட்டியலாக்கம் குறித்து ரோஜா முத்தையா ஆய்வு நூலகர் சுந்தர் பேட்டி இத்து தமிழ், 2018 ஆகத்து 14
பகுப்பு:பட்டியலாக்கம்
பிபன் சந்திரா

**பிபன் சந்திரா** (1928 - ஆகத்து 30, 2014) நவீன இந்திய அரசியல் மற்றும் பொருளாதார வரலாற்று அறிஞர்களில் ஒருவர். இடதுசாரி சிந்தனையோட்டம் உடைய வரலாற்று ஆய்வாளர். பல்கலைக்கழக மானியக் குழு உறுப்பினர்களில் ஒருவராக இருந்தவர் .

## பிறப்பும் கல்வியும்
இமாச்சலப் பிரதேசத்தில் பிறந்தவர். லாகூரிலுள்ள போர்மேன் கிறித்துவக் கல்லூரியிலும், ஐக்கிய அமெரிக்க நாடுகளிலுள்ள ஸ்டான்ஃபோர்டு பல்கலைக்கழகத்திலும், கல்வி பயின்றார். தில்லிப் பல்கலைக் கழகத்தில் முனைவர் பட்ட ஆய்வை மேற்கொண்டார்.

## பணி
தில்லியில் உள்ள இந்து கல்லூரியில் விரிவுரையாளராகப் பணியாற்றினார். புது தில்லி ஜவகர்லால் நேரு பல்கலைக் கழகத்தில் பேராசிரியாகவும் பணியாற்றியுள்ளார். மெக்சிகோவிலுள்ள மெக்சிகோ கல்லூரியில் வருகைதரு பேராசிரியராகவும் இருந்துள்ளார். என்கொயரி என்னும் இதழிகையைத் தொடங்கி சில ஆண்டுகள் அதன் ஆசிரியர் குழுவிலும் இருந்தார்.

## பதவி மற்றும் விருது
இந்திய வரலாற்றுப் பேராயத்தின் தலைவராக 1985ஆம் ஆண்டு பதவி வகித்திருக்கிறார். பல்கலைக்கழக மானியக் குழுவின் உறுப்பினராகவும்,  நேசனல் புக் டிரஸ்டின் அவைத்தலைவராகவும் பொறுப்பு வகித்துள்ளார். 2010 ஆம் ஆண்டு பத்ம பூசண் பெற்றார். 2013 ஆம் ஆண்டு திசம்பரில் பிகாரில் உள்ள ஆசியக் கழகத்தில் பிபன் சந்திராவுக்கு 'இதிகாச ரத்தினா' என்னும் பட்டம் வழங்கப்பட்டது.

## புத்தகங்கள்
இவருடைய நவீன இந்திய வரலாற்றாய்வுகள் பல புத்தகங்களாக வந்துள்ளன. 
**நவீன கால இந்தியா*
**சுதந்திரத்துக்குப் பிறகு இந்தியா*
**சுதந்திரத்துக்கான இந்தியாவின் போராட்டம் (1857 முதல் 1947 வரை)*
**நவீன இந்தியாவில் மதவாதம்*
**நவீன இந்தியாவில் தேசியவாதம் மற்றும் மதவாதம்*
**Essays on Indian Nationalism*
**Essays on Contemporary India*
**Ideology and Politics in Modern India*

## மேற்கோள்கள்

## வெளி இணைப்புகள்
* பிபன் சந்திராவின் வலைப்பதிவு
*வரலாற்று ஆசிரியர் பிபின் சந்திரா காலமானார், தி இந்து, ஆகத்து 31, 2014

பகுப்பு:1928 பிறப்புகள்
பகுப்பு:இந்திய வரலாற்றாளர்கள்
பகுப்பு:2014 இறப்புகள்
பலியா மாவட்டம்

**பலியா மாவட்டம்** (, ) இந்தியாவின் உத்தரப்பிரதேச மாநில மாவட்டங்களுள் ஒன்று. இம்மாவட்டம் ஆசம்கர் கோட்டத்தின் கீழ் உள்ளது.இது உத்தரப் பிரதேசத்தின் கிழக்கில் அமைந்துள்ளது. இம்மாவட்ட மக்களின் முக்கியத் தொழில் விவசாயம். பலியா நகரம் இம்மாவட்டத்தின் தலைநகரம் மற்றும் வணிகச் சந்தையாகும். 
## வரலாறு
சுதந்திரப் போராட்ட வீரரும், இந்திய சுதந்திரப் போராட்டத்தின் முதல் போரின் நாயகருமான மங்கள் பாண்டே இவ்வூரில் பிறந்தவர் ஆவார். முன்னாள் இந்தியப் பிரதமர் சந்திர சேகரும் இம்மாவட்டத்தின் இப்ராஹிம்பட்டியில் பிறந்தவர்.

## மொழிகள்
பீகாரி மொழிக்குடும்பத்தில் 40 000 000 பேர்கள் பேசக்கூடிய போஜ்புரி மொழியானது ஆசம்கர் மாவட்டத்தில் உள்ள மக்களால் அதிகமாக பேசப்படுகிறது.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி பலியா மாவட்டத்தின் மொத்த மக்கட்தொகை 3,223,642. இது தோராயமாக மூரித்தானியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 108வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் பலியா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 16.73%. பலியா மாவட்டத்தின்  பாலின விகிதப்படி 1000 ஆண்களுக்கு 933 பெண்கள் உள்ளனர். மேலும் பலியா மாவட்ட மக்களின் கல்வியறிவு விகிதம் 73.82%.
## வெளியிணைப்புகள்
* 

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
திறந்த ஆவணக்காப்பக முனைப்பின் மீதரவு அறுவடைக்கான நெறிமுறை

**திறந்த ஆவணக்காப்பக முனைப்பின் மேனிலைத்தரவு அறுவடைக்கான நெறிமுறை** (Open Archives Initiative Protocol for Metadata Harvesting (OAI-PMH)) என்பது திறந்த ஆவணக்காப்பக முனைப்பால் உருவாக்கப்பட்ட ஒரு நெறிமுறை ஆகும். இதைப் பயன்படுத்தும், அல்லது இதற்கு ஆதரவு தரும் ஆவணக் காப்பகங்களில் இருந்து மேனிலைத் தரவுகளைப் பெற்றுக் கொண்டு (அறுவடை) செய்து, அவற்றைப் பயன்படுத்தி வேறு பல சேவைகளை வழங்க முடியும், தகவல்களை ஒழுங்கமைக்க முடியும். மேலும் இதை பயன்படுத்தும் ஒரு மென்பொருளில் இருந்து இன்னுமொரு மென்பொருளுக்கு மாறுவது ஒப்பீட்டளவில் இலகுவானதாகும். திறந்த ஆவணக்காப்பக முனைப்பின் மேனிலைத்தரவு அறுவடைக்கான நெறிமுறை நிறுவும் ஒரு ஒருங்கியம் டப்பிளின் கருவத்துக்கு கட்டாயம் ஆதரவு தர வேண்டும்.

இந்த நெறிமுறை பரவலாகப் பயன்படுத்தப்படுகிறது. பல்வேறு எண்ணிம நூலக மென்பொருட்கள் இதற்கு ஆதரவு தருகின்றன. 

## வெளி இணைப்புகள்
* The Open Archives Initiative Protocol for Metadata Harvesting
* Using OAI-PMH and METS for exporting metadata and digital objects between repositories 

பகுப்பு:ஆவணப்படுத்தல்
பகுப்பு:மீதரவு
பகுப்பு:எண்ணிம நூலகங்கள்
மவூ மாவட்டம்

**மவூ மாவட்டம்** (, ) இந்தியாவின் உத்தரப்பிரதேச மாநில மாவட்டங்களுள் ஒன்று. மவூ நகரம் இம்மாவட்டத்தின் தலைநகரம் ஆகும். இம்மாவட்டம் ஆசம்கர் கோட்டத்தின் ஒரு பகுதியாகும். இம்மாவட்டம் உத்தரப்பிரதேசத்தின் தென்கிழக்கில் அமைந்துள்ளது. இம்மாவட்டத்தின் எல்லையாக தெற்கில் காசிப்பூர் மாவட்டமும், கிழக்கில் பலியா மவாட்டமும், மேற்கில் ஆசம்கர் மாவட்டமும்,வடக்கில் கோரக்பூரும் அமைந்துள்ளன.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி மவூ மாவட்டத்தின் மொத்த மக்கட்தொகை 2,205,170. இது தோராயமாக லாத்வியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 206வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மவூ மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 18.94%. மவூ மாவட்டத்தின்  பாலின விகிதப்படி 1000 ஆண்களுக்கு 978 பெண்கள் உள்ளனர். மேலும் மவூ மாவட்ட மக்களின் கல்வியறிவு விகிதம் 75.16%.

## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்